Za konkretne planowanje a přewjedźenje wučbnych hodźin smy zestajeli za Was w praksy wupruwowane kopěrowanske předłohi za wšitke předmjety, kiž wuwučuja so w zakładnej šuli a w sekundarnym schodźenku 1 a 2. Wone orientuja so na aktualnych wučbnych planach a hodźa so bjez wulkeho přihota we wučbje wužiwać. Rady směće sej wšitke łopjena jako dokument w formje pdf-kow darmotnje wućišćeć. Dalše wučbne materialije namakaće pod linkom přidatne materialije, kiž steja Wam tohorunja darmotnje k dispoziciji abo kotrež móžeće sej w RCW skazać.Kopěrowanske předłohi
Tu nadeńdu wučerjo a wučerki přidatne, wučbu wudospołnjace materialije a srědki. Wone hodźa so jara rozdźělnje při přiswojenju serbskeje rěče we wučbje zasadźić a šěrja na lóštne a zajimawe wašnje wědu wo Serbach, wo serbskich stawiznach a wo serbskej kulturje. Su to w prěnim rjedźe zynkonošaki, wideja, zběrki materialijow a mapy, přiručki za wučerjow a wšelake hry. Předstajeny material móžeće sej w Rěčnym centrumje WITAJ skazać a kupić. Maće-li prašenja, přispomnjenja abo namjety, wobroćće so prošu w RCW na wotrjad wuwiwanje rěče/pedagogika.Přidatne materialije
Tu poskićamy interaktiwne wuknjenske hry, za kotrež trjebaja šulerki a šulerjo dobry pomjatk. W jednotliwych memohrach ma hrajer/ka hromadźe słušace wobrazowe poriki namakać. Hrajer/ka smě sej jednu ze slědowacych temow wuwzwolić: sad, zelenina, domjace zwěrjata, ptački, zwěrjata na polu a łuce. Memohry hraja so na čas. Wjele wjesela!Wuknjenske hry
Časowa tabulka je přidatny material za wučbu stawiznow sekundarneho schodźenka I a II. Wona hodźi so tež w předmjet přesahowacych sekwencach w kombinaciji ze stawiznami a w serbšćinje wužiwać. Tež za stawizny so zajimowaceho móže tutón material wužitny być. Tabulka wopřija časowu dobu wot 1800 do 1950 a staja za sobu a porno sebi podawki w serbskich stawiznach a kulturje, wažne politiske podawki w němskich stawiznach kaž tež mězniki we wědomosći, kulturje a towaršnostnym žiwjenju a politiske podawki w Europje. Tutón synchroniski přehlad njenaruna wučbnicy abo druhe stawizniske a literarnostawizniske pojednanja. Časowa tabulka ma jeničce narok, pomhać znate historiske fakty rjadować a podpěrać spóznaće jich mjezsobnych zwiskow.Časowa tabulka za stawizny
Wy chceće serbsku rěč bliže zeznać abo swoje rěčne kmanosće rozšěrić? Na tutej webstronje móžeće sej jednore rěčne wobroty a sady w najkrótšim času přiswojić. Tu słyšiće a čitaće sady a rěčne wobroty k najwšelakorišim temam wšědneho žiwjenja, kaž na přikład Přeprošenje, So mjez sobu zeznajomić, Dźakowanje a přeća, Naprašowanja, Powołanje a dźěło, Jědź a piće, Podaća časa a dalše. Awdiokurs steji tež w Google Play Store a w Apple Store k dispoziciji a je darmotny.»Serbsce lochko« online
Wy chceće so tróšku serbsce dorozumić a swoje rěčne znajomosće rozšěrić? Z našej mobilnej app »Serbsce lochko« za android a iPhone móžeće sej jednore serbske wobroty w najkrótšim času přiswojić. Sady a rěčne wobroty su po wšelakich temach wšědneho žiwjenja rjadowane kaž na př.: přeprošenje>, so mjez sobu zeznajomić, wosobinske podaća a swójba, dźakowanje a přeća, dom a bydlenje, zajimy w swobodnym času , powołanje a dźěło, jědź a piće, podaće časa, ličby a dalše.»Serbsce lochko« jako app
Tutón rěčny audiokurs je za wšěch serbsce wuknjacych a za zajimcow, kiž wopytuja dwurěčnu Hornju Łužicu a kotřiž chcedźa serbsku rěč bliže zeznać a ju nałožować. CD wobsahuje jednore rěčne wobroty k wšědnym situacijam, na přikład, kak so postrowiš a rozžohnuješ, typiske prašenja a wotmołwy k zajimam we wólnym času, k jědźi a k piću, k swójbje, k domej a bydlenju a tójšto dalšeho wjace. W připołoženej brošurce móžeće wšitke rěčne wobroty a sady čitać.»Serbsce lochko« jako CD
Z tutymi pjeć z hudźbu podkładźenymi słuchopřinoškami chcemy Was na zabawne wašnje k zaběrje ze serbskej rěču pozbudźeć. Kóždy přinošk je z hudźbu podkładźeny a je lědma dlěši hač sto sekundow. Słyšiće typiske sady a rěčne wobroty na temy »Postrowić so«, »Rozžohnować so«, »Zdwórliwosć«, »Jědź a piće« a »Lubosć«. Wšitke wobroty so najprjedy němsce a potom serbsce wospjetuja. Serbske wobroty rěči maćernorěčna Serbowka. Wšitke přinoški steja wužiwarjam darmotnje k dispoziciji.Serbsce w sto sekundach
szl_Latn szl_Latn szl_Latn szl_Latn szl_Latn pol_Latn szl_Latn ces_Latn